มีเพศสัมพันธ์กับแฟนเมื่อช่วงประมาณต้นเดือนมีการคุมกำเนิดแค่ถุงยาง วันนั้นแฟนบอกถุงยางหลวมๆด้วย รอบประจำเดือนปกติมาตรงประมาณวันที่ 14-15 ของเดือน แต่ปกติจะเป็นคนที่ประจำเดือนมาค่อนข้างเยอะ แต่เดือนนี้วันแรกมาน้อยกว่าปกติแต่ก็ยังคิดว่าประจำเดือน วันที่สองเริ่มมาน้อยมากๆ ประมาณครึ่งข้อนิ้ว วันที่สามมาเยอะกว่าเดิมประมาณ1ข้อนิ้ว วันที่สี่ยังน้อยอยู่ วันที่5เริ่มมีแค่หยดๆ และทุกวันประจำเดือนเป็นสีน้ำตาลเข้ม-น้ำตาลอ่อน มีอาการคัดตึงเต้านมตั้งแต่ก่อนเลือดออกตอนนี้ยังไม่หาย ไม่มีอาการปวดท้องปวดหลังอย่างที่เป็นทุกๆเดือน บนี้จะท้องหรือเป็นโรคอะไรไหมคะ
สวัสดีค่ะ งค์,หากหลังจากที่มีเพศสัมพันธ์ ได้มีประจำเดือนมาแล้วในวันที่ 14 พ.ย.โดยมาในช่วงวันที่ที่ควรจะมา และมีเลือดออกมารวม 5 วันแล้ว ก็น่าจะเป็นประจำเดือนได้ค่ะ แต่หากมีปริมาณที่น้อยมากผิดปกติ และกังวลว่าจะตั้งครรภ์หรือไม่ ก็ควรตรวจหาการตั้งครรภ์ดูค่ะ หากตรวจไม่พบ ก็แสดงว่าไม่ได้มีการตั้งครรภ์ และเลือดที่ออกมา ก็คือประจำเดือน ส่วนการที่เลือดมีปริมาณน้อยกว่าปกติ อาจเกิดจากสาเหตุ เช่น การมีความเคียด ทำงานหนัก ออกกำลังกายมากไป มีน้ำหนักลด เป็นต้น แนะนำควรสังเกตประจำเดือนในรอบต่อๆ ไปก่อน ว่าจะมาเป็นปกติหรือไม่ หากในรอบต่อไป ยังคงมาน้อยมากผิดปกติ ก็ควรไปพบแพทย์เพื่อตรวจหาสาเหตุเพิ่มเติม เช่น มีภาวะไทรอยด์ฮอร์โมนผิดปกติ มีภาวะโลหิตจาง มีพังผืดในมดลูก เป็นต้นสำหรับอาการคัดตึงเต้านม ควรสังเกตต่อไปก่อน หากเลือดหยุดไหลแล้ว ยังมีคัดตึงเต้านมมากอยู่ โดยที่ไม่ได้ทานยาฮอร์โมนอะไรอยู่ รวมถึงยาสตรี และสมุนไพรต่างๆ ก็อาจเกิดจากการมีความเครียดได้ หรืออาจมีการอักเสบของเต้านม แต่มักจะเจ็บปวดมากกว่า และเต้านมมักบวมแดง หรืออาจเกิดจากการมีถุงน้ำที่อักเสบก็ได้ ซึ่งหากอาการเป็นต่อเนื่องไม่หายไป ก็ควรไปพบแพทย์เพื่อตรวจค่ะ